PR:Hätätilanne Talvivaaran vuotojen osalta jatkuu

Tiedote 8.2.2013 / Stop Talvivaara - kansanliike vesistöjen puolesta http://www.stoptalvivaara.org/fi/sedimenttitiedote08022013.html

Hätätilanne Talvivaaran vuotojen osalta jatkuu
Sedimenttinäytteet osoittavat: Ylä-Lumijärvi pahoin saastunut

Talvivaaran kaivosyhtiö on aloittanut lupaamansa saastuneiden maiden puhdistustoimet kaivospiirin ulkopuolella. Yhtiön mukaan suurin osa päästöistä saatiin sakkautettua kalkituksilla kahden hehtaarin alalle Mourunpuroa ympäröivälle suoalueelle.

Paikallisten ihmisten koekairaukset paljastivat, että koko Ylä-Lumijärvi on saastunut. Yhtiö syytti kairaajia virallisen näytteenoton häiritsemisestä, mutta suostui siihen, että Itä-Suomen Yliopiston sedimenttitutkija Heikki Simola voi ottaa näytteitä.
 * Kolmesta eri pisteestä nostetuissa sedimenttinäytteissä voimakkaan sinivihreä sakka erottuu selvärajaisena 10-28 cm paksuna kerroksena luontaisen tummanruskean mutasedimentin päällä, kertoo Simola näköhavainnon sedementtikerroksesta.
 * Jos mitään ei tehdä, metallit lähtevät siitä liikkeelle kevättulvien mukana. Kalkkisakka ei ole pysyvä muodostuma luonnostaan happamissa vesissä, arvioi Simola.

Näytteenotossa oli mukana sotkamolainen Leo Schroderus ja hän epäilee saastunnan olevan vielä Ylä-Lumijärveäkin laajemmalla alueella.
 * Tämä sakka osoittaa, että yhtiö onnistui kalkituksilla saostamaan päästöjä pohjasedimenttiin. Samaa sakkaa löytyy varmasti koko siltä alueelta, jonne helikopterit levittivät kalkkia.

Tietojen mukaan kalkituksia tehtiin Lumijoessa ja Kivijärvessä asti.

Paikallisia asukkaita huolestuttaa kevättulvien lisäksi myös yhtiön suunnitelma laskea "hätäjuoksutuksina" 3,8 miljoonaa kuutiota sulfaattipitoista jätevettä Oulujoen ja Vuoksen vesistöihin.


 * Ennen saastuneiden alueiden kalkkisakkojen puhdistamista, ei tällaista huuhtelua pitäisi tehdä, sanoo Schroderus.
 * Kevät etenee. Hätätila on todellinen vesistöjen kannalta. Tarvittaisiin nopeasti riippumaton asiantuntijaryhmä ratkaisemaan ongelmaa.

Lisätietoja:
 * Leo Schroderus, +358 500282822
 * Heikki Simola, +358 505660640

Katso video sedimenttinäytteenotosta: (videomateriaalin käytöstä yhteys: [mailto:hannuATelonmerkki.net hannu AT elonmerkki.net])
 * http://www.youtube.com/watch?v=Qn-dzoMjgVo&feature=youtu.be

Simolan Yhteenveto: Ylä-Lumijärvi saastunut kipsisakka-altaan vuodosta
 * http://files.stoptalvivaara.org/30/www.stoptalvivaara.org/edit/doc/Yla-Lumijarvi_sedimentti.pdf

http://www.stoptalvivaara.org